Som hovedregel skal ansatte som slutter i bedriften meldes ut. Det gjelder også ansatte som slutter fordi de går av med pensjon. Det er likevel noen unntak: Syke og uføre Ansatte som er syke, går på arbeidsavklaringspenger eller er varig uføre, kan ikke meldes ut. Dette er bestemt av Lov om Innskuddspensjon § 6.1. Permisjon Ansatte som er i lovbestemt permisjon, skal fortsatt stå som medlem i avtalen.  Hva som defineres som rett til permisjon finner du i kapittel 12 i Arbeidsmiljøloven. Noen eksempler kan være foreldrepermisjon og militærtjeneste. Det kan være greit å vite at en ansatt som blir medlem av en annen pensjonsavtale i permisjonstiden, skal meldes ut. Dersom en ansatt har permisjon som ikke er lovbestemt, er det mest vanlig at han/hun skal meldes ut. Reglene som gjelder for deres bedrift finner du i avtaledokumentet i avsnittet Medlemskap.  Permittering Dersom ansatte blir permittert på grunn av driftsinnskrenkninger, er det mest vanlig at de skal meldes ut. Reglene som gjelder for deres bedrift finner du i avtaledokumentet i avsnittet Medlemskap.